சேலத்தில் பசுமை வழிச் சாலையை மக்கள், விவசாயிகள் எதிர்க்கும் நிலையில் அதுகுறித்த ஆலோசனைக் கூட்டம் நடத்த திருமண மண்டபங்களை வழங்கக் கூடாது என காவல் துறை மிரட்டுகிறது. தனியார் நிலத்தில் கூட்டம் நடத்த கூடினால் அங்கும் காவல் துறை வந்து விரட்டுகிறது. கட்சி அலுவலகத்தில் ஆலோசனைக் கூட்டம் நடத்தியதற்காக அவர்களை கைது செய்யும் நடவடிக்கையில் காவல் துறை ஈடுபட்டு வருகிறது. தமிழகம் முழுவதும் அரசை எதிர்ப்பவர்களை, விமர்சிப்பவர்களை, போராடுபவர்களை அச்சுறுத்தி ஒட்டுமொத்த ஜனநாயகத்தையும் ஒடுக்க மாநில அரசு முயற்சிக்கும் போது, ஜனநாயக உரிமைகளை பாதுகாப்பதற்கு, நிலைநாட்டுவதற்கு கட்சி வித்தியாசமின்றி, அமைப்பு வித்தியாசமின்றி அனைவரும் ஒன்றுபட்டு குரல் எழுப்ப வேண்டும் என்று ராமகிருஷ்ணன் கூறினார்.